ვეზერი
ვეზერი (ფრანგ. Vézère) — მდინარე სამხრეთ-დასავლეთ საფრანგეთში, მდინარე დორდონის მარჯვენა შენაკადი, რომელსაც ბიუგეს კომუნასთან უერთდება. მისი სიგრძე 211 კმ-ია. სათავეს იღებს ცენტრალური მასივის სამხრეთ-დასავლეთ ნაწილში. ვეზერის მნიშვნელოვანი შენაკადია კორეზე. ვეზერის ხეობა ცნობილია თავის გამოქვაბულების სისტემით, რომლებიც შეიცავს კლდის მხატვრობის მრავალ ნიმუშს და ჰომინიდთა ნარჩენებს. აქვე მდებარეობს ლასკოს მღვიმეც. 1979 წელს, იუნესკომ ვეზერის გამოქვაბულების სისტემა მსოფლიო მემკვიდრეობის ძეგლთა სიაში შეიტანა.